દેશમાં ભાજપના 15 મુખ્યમંત્રી છે. તે સિવાય સાત ઉપમુખ્યમંત્રી છે. તેમાં બે ઉપમુખ્યમંત્રી ઉત્તર પ્રદેશ અને ગુજરાત, બિહાર, નાગાલેન્ડ, અરુણાચલ પ્રદેશ અને ત્રિપુરામાંથી એક-એક છે. એવું માનવામાં આવે છે કે, આગામી લોકસભા અને વિધાનસભા ચૂંટણીની તૈયારીઓ વિશે ચર્ચા કરવામાં આવશે. નરેન્દ્ર મોદી સત્તામાં આવ્યા પછી મુખ્યમંત્રીઓની વાર્ષિક બેઠકની આ પરંપરા રહી છે. અમિત શાહ બેઠકમાં ઉદ્ધાટન ભાષણ આપશે અને વડાપ્રધાન સમાપન સંબોધશે. માનવામાં આવે છે કે,આ બેઠકમાં સૌથી વધારે ચર્ચા ત્રણ રાજ્ય મધ્ય પ્રદેશ, છત્તીસગઢ અને રાજસ્થાન વિધાનસભા ચૂંટણી વિશે થશે. કારણ કે ત્રણેય રાજ્યોમાં વર્ષના અંત સુધીમાં ચૂંટણી થવાની છે. આ રાજ્યોમાં પાર્ટીની સ્થિતિ વિશે એક અલગ પ્રેઝન્ટેશન કરવામાં આવશે.